als_Latn dik_Latn sag_Latn
Libri do të jetë në fokus të rrjetit më të madh social facebook për vitin 2015. Krijuesi i facebook, Mark Zuckerberg, në daljen e tij të përvitshme në aktivitetin e quajtur Rezoluta e Vitit të Ri ka njoftuar se ai synon të lexojë një libër në dy javë. Këtë gjë do ta bëjë gjatë gjithë vitit 2015 dhe fton të gjithë përdoruesit e rrjetit social të bëjnë të njëjtën gjë. Për të promovuar këtë nisme, Zuckerberg ka krijuar një komunitet me emrin “një vit libra” ku fton ndjekësit për diskutime. Libri i parë që themeluesi i rrjetit social ka nisur për të lexuar është “fundi i pushtetit” nga Moises Naim. Zuckerberg do të postoje komente, kritika ose do të evidentojë fjali nga ky botim. Rezoluta e vitit të ri është kthyer në një tradite nga Zuckerberg. Në vitin 2011 ai u zotua se do të hante vetëm mish nga kafshët që do të vriste gjatë gjuetisë.
als_Latn